ममता बोलीं- चाहे मेरा सिर काट दें, मंहगाई भत्ता नहीं बढ़ा सकती
Mamata Banerjee refuses to increase DA. Follow West Bengal Dearness Allowance (DA) Latest News Headlines On  Dainik Bhaskar (दैनिक भास्कर
बंगाल में सरकारी कर्मचारी केंद्र के बराबर मंहगाई भत्ता (DA) बढ़ाने की मांग कर रहे हैं। कर्मचारियों ने इसे लेकर विरोध प्रदर्शन भी किया। इस पर मुख्यमंत्री ममता बनर्जी ने सोमवार को कहा कि कर्मचारी चाहे तो उनका सिर काट दें, तब भी बंगाल सरकार उन्हें DA बढ़ा कर नहीं दे सकती। उन्होंने ने यह बात बजट सत्र के दौरान कही। उन्होंने इसे विपक्ष समर्थित विरोध प्रदर्शन भी बताया।
CM ने कहा-हम जो दे रहे हैं उसे स्वीकार करें 
ममता ने केंद्र और राज्य सरकारों के वेतन ढांचे में अंतर के बारे में बताया और दावा किया कि TMC सरकार पहले से ही अपने कर्मचारियों को 105% DA दे रही है। उन्होंने कहा कि आप और कितना चाहते हैं। राज्य सरकार के कर्मचारियों का केंद्रीय कर्मचारियों से अलग वेतनमान होता है।
हम जो दे रहे हैं उसे स्वीकार करें। अगर आप मुझे पसंद नहीं करते, तो मेरा सिर काट दो। लेकिन इससे परे, मैं कुछ नहीं कर सकती।
भत्ते में 3% की बढ़ोतरी की, इससे कर्मचारी सहमत नहीं
गौरतलब है कि 2023-24 के बजट में पश्चिम बंगाल की वित्त मंत्री चंद्रिमा भट्टाचार्य ने राज्य सरकार के कर्मचारियों और पैंशनर्स के लिए महंगाई भत्ते में 3% की बढ़ोतरी की घोषणा की थी।
इससे राज्य सरकार के कर्मचारी सहमत नहीं हुए। इसी को लेकर कई संगठन केंद्र सरकार के कर्मचारियों के बराबर महंगाई भत्ता बढ़ाने का विरोध कर रहे हैं।
ये खबरें भी पढ़ सकते हैं...
ममता को घेरने के लिए लेफ्ट-कांग्रेस-BJP साथ, बंगाल पंचायत चुनाव की तैयारी शुरू
'अगर RSS एक फीसदी भी हमें सपोर्ट करे, तो हम लाल आतंक से लड़ने में कामयाब होंगे'। यह बात ममता बनर्जी ने साल 2003 में कही थी। तब वे पश्चिम बंगाल में विपक्ष में हुआ करती थीं और वामपंथियों से लड़ रही थीं, जिनकी बंगाल में तूती बोलती थी। उस समय ममता NDA का हिस्सा थीं। यह वही वक्त था, जब RSS नेता तरुण विजय ने ममता बनर्जी को मंच पर भाषण देने के लिए बुलाया था तो उन्हें ‘बंगाल की दुर्गा’ कहकर पुकारा था। पूरी खबर यहां पढ़ें...
लोकसभा-2024 चुनाव अकेले लड़ेगी TMC, विपक्षी एकता की मुहिम के बीच ममता ने खुद को किया अलग​​​​​​​
एक तरफ लोकसभा चुनाव 2024 के लिए विपक्षी पार्टियां एकजुट होने की मुहिम चला रही है। वहीं, तृणमूल कांग्रेस (TMC) ने विपक्षी एकजुटता की इस मुहिम से खुद को अलग कर लिया है। पश्चिम बंगाल की मुख्यमंत्री ममता बनर्जी ने लोकसभा चुनाव अकेले लड़ने का फैसला किया है। उन्होंने कहा कि हम 2024 का चुनाव अकेले लड़ेंगे। किसी भी राजनीतिक दल के साथ गठबंधन नहीं करेंगे। TMC का गठबंधन जनता के साथ होगा। पूरी खबर यहां पढ़ें...